**DĖL ROKIŠKIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. TS-15 „DĖL ROKIŠKIO RAJONO SAVIVALDYBĖS 2019-2021 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2020 m. sausio 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 18 straipsnio 1 dalimi, Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo 67 punktu, Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės tarybos 2019 m. vasario 20 d. sprendimo Nr. TS-15 „Dėl Rokiškio rajono savivaldybės 2019-2021 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2019-2021 metų strateginio veiklos plano priedus ir patvirtinti juos nauja redakcija (pridedama).

2. Pripažinti netekusiu galios Rokiškio rajono savivaldybės tarybos 2019 m. kovo 29 d. sprendimą Nr. TS-50 „Dėl Rokiškio rajono savivaldybės tarybos 2019 m. vasario 20 d. sprendimo Nr. TS-15 „Dėl Rokiškio rajono savivaldybės 2019-2021 metų strateginio veiklos plano patvirtinimo“ dalinio pakeitimo“.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO**

 **DĖL ROKIŠKIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. TS-15 „DĖL ROKIŠKIO RAJONO SAVIVALDYBĖS 2019-2021 METŲ STRATEGINIO VEIKLOS PLANO PATVIRTINIMO“ DALINIO PAKEITIMO** **AIŠKINAMASIS RAŠTAS**

2020-01-14

Rokiškis

 **Parengto sprendimo projekto tikslai ir uždaviniai.**

Vadovaujantis Rokiškio rajono savivaldybės strateginio planavimo organizavimo tvarkos aprašo 67 punktu bei, remiantis 2019 m. atliktais savivaldybės biudžeto keitimais, pakeisti ir patvirtinti nauja redakcija Rokiškio rajono savivaldybės 2019–2021 metų metų strateginio veiklos plano priedus.

**Šiuo metu esantis teisinis reglamentavimas.**

Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintas Rokiškio rajono savivaldybės strateginio planavimo organizavimo tvarkos aprašas, Rokiškio rajono savivaldybės tarybos 2019 m. vasario 20 d sprendimas Nr. TS-15 „Dėl Rokiškio rajono savivaldybės 2019–2021 metų strateginio veiklos plano patvirtinimo“; 2019 m. kovo 29 d. Rokiškio rajono savivaldybės tarybos sprendimas Nr. TS-50 „Dėl Rokiškio rajono savivaldybės tarybos 2019 m. vasario 20 d. sprendimo Nr. TS-15 „Dėl Rokiškio rajono savivaldybės 2019-2021 metų strateginio veiklos plano patvirtinimo“ dalinio pakeitimo“.

 **Sprendimo projekto esmė.**

Rokiškio rajono savivaldybės 2019–2021 metų strateginis veiklos planas (toliau – SVP) buvo patvirtintas Rokiškio rajono savivaldybės tarybos 2019 m. vasario 20 d. sprendimu Nr. TS-15 „Dėl Rokiškio rajono savivaldybės 2019–2021 metų strateginio veiklos plano patvirtinimo“, iš dalies pakeistas Rokiškio rajono savivaldybės tarybos 2019 m. kovo 29 d. sprendimu Nr. TS-50 „Dėl Rokiškio rajono savivaldybės tarybos 2019 m. vasario 20 d. sprendimo Nr. TS-15 „Dėl Rokiškio rajono savivaldybės 2019-2021 metų strateginio veiklos plano patvirtinimo dalinio pakeitimo“.

 Rokiškio rajono savivaldybės 2019-2021 m. SVP buvo sudarytas 6 patvirtintų programų planuojamų asignavimų bei 2019 m. savivaldybės biudžeto pagrindu. Per 2019 m., keičiantis savivaldybės biudžeto programų apimtims ir finansavimui, biudžetas buvo tikslinamas 2019-04-26 sprendimu Nr. TS-101, 2019-06-28 sprendimu Nr. TS-151, 2019-09-27 sprendimu Nr. TS-190, 2019-10-25 sprendimu Nr. TS-218, 2019-11-29 sprendimu Nr. TS-234, 2019-12-20 sprendimu Nr. TS-248.

Vadovaujantis Rokiškio rajono savivaldybės strateginio planavimo organizavimo tvarkos aprašo 67 punktu, remiantis 2019 m. atliktais savivaldybės biudžeto keitimais turi būti tikslinami ir tvirtinami nauja redakcija Rokiškio rajono savivaldybės 2019–2021 metų metų strateginio veiklos plano priedai (6 programų 1 lentelės „Uždavinių, priemonių, asignavimų ir produkto vertinimo kriterijų suvestinė“ ir 2 lentelės „Lėšų poreikis (asignavimai) ir numatomi finansavimo šaltiniai“).

**Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktų nuostatų.

 **neigiamos** – nėra.

 **Kokia sprendimo nauda Rokiškio rajono gyventojams.** Rajono gyventojai bus informuoti apie aktualius Rokiškio rajono savivaldybės 2019-2021 metų SVP pasikeitimus.

 **Finansavimo šaltiniai ir lėšų poreikis**: sprendimui įgyvendinti lėšų nereikia.

 **Suderinamumas su Lietuvos Respublikos galiojančiais teisės norminiais aktais** Projektas neprieštarauja galiojantiems teisės aktams.

 **Antikorupcinis vertinimas:** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus Agnė Grizevičiūtė

vyriausioji specialistė